Andres Arrak

Andres Arrak (17. juuli 1958 Tartu – 4. mai 2017Suri majanduspublitsist Andres Arrak) oli eesti majandusteoreetik, -õppejõud ja -publitsist.

Haridus
Lõpetas 1976. aastal Tartu 2. Keskkoolihttp://mhg.tartu.ee/index.php?option=com_wrapper&view=wrapper&Itemid=64/. Seejärel lõpetas 1981. aastal Tartu Riikliku Ülikooli õigusteaduskonna ning sai 1993. aastal Tartu Riikliku Ülikoolist magistrikraadi majandusteaduse alal.

Töö
Aastatel 1984–1998 oli Arrak Tartu Riikliku Ülikooli / Tartu Ülikooli majandusteaduskonna lektor. Aastatel 1998–2006 oli ta Audentese Ülikooli majandusteooria õppetooli juhataja ning 2006–2012 Mainori Kõrgkooli Ärijuhtimise Instituudi direktor.Indrek Kald Andres Arrakust saab Eesti Rahva Muuseumi turundusjuht Äripäev 11.12.2013 2012. aasta suvel lahkus Arrak Mainorist ning asus tööle Estonian Business Schooli juurde loodud Vaba Majandusmõtte Keskuse juhatajana.Kald, Indrek. Mainorist lahkunud Andres Arrak asub tööle EBSi. Äripäev, 06. august 2012. 
Alates 1. jaanuarist 2014 oli ta Eesti Rahva Muuseumi turundusjuht.

15. novembril 2014 teatas Arrak, et astus erakonda Isamaa ja Res Publica Liit.Majandusekspert Andres Arrak liitub IRLiga Delfi, 15.11.2014. Peatselt pärast seda vabastati Arrak Eesti Rahva Muuseumi turundusjuhi ametikohalt, mille põhjuseks ta ise pidas erakonda astumist. Muuseumi direktor Tõnis Lukas lükkas need väited ümber ja selgitas, et tegemist oligi 2014. aasta lõpuni kehtiva lepinguga, mida ta otsustas mitte pikendada Arraku mitterahuldava tööalase panuse tõttu.Epp-Mare Kukemelk Andres Arrak: IRL-i astumine tähendas päevapealt vallandamist Delfi, 21.11.2014.

2012. aastal algatas tarbijakaitseamet menetluse Arraku osalusega portaali pangalaen.ee suhtes, kuna lehel puudusid kontaktandmed. 
Samuti eitasid pangad ja finantsinspektsioon Arraku väiteid, nagu oleks portaali autorid teinud nendega koostööd.Kaidi Tahula Andmekaitse uurib Arraku portaali Eesti Päevaleht 16.10.2012

Seisukohad
Andres Arrak on avaldanud rea publitsistlikke artikleidhttps://web.archive.org/web/20070628153729/http://www.avatar.ee/majanduseabc/index.php?ID=190 Andres Arraku] elulookirjeldus - vt lõik "Publikatsioonid", milles pooldas majanduslikku liberalismi ning kritiseeris Lääne-Euroopa riikide ja Euroopa Liidu majanduspoliitikat. 

Arrak esindas ka seisukohta, et Eesti krooni devalveerimine oleks olnud vale ning võrdles seda püksi pissimisegahttp://uudised.err.ee/index.php?06152995.

Tunnustus
2009 – pressisõber
2011 – Postimehe aasta arvamusliider

Isiklikku
Tema vanemad on maalikunstnikud Piibe Arrak ja Eevart Arrak.

Viited

Välislingid
Indrek Kald. Andres Arrakust saab Eesti Rahva Muuseumi turundusjuht Äripäev, 11. detsember 2013
"Majanduse ABC" – Andres Arraku toimetamisel avaldatud majandusõpik veebis
Andres Arraku elulookirjeldus

Kategooria:Eesti majandusteadlased
Kategooria:Eesti publitsistid
Kategooria:Eesti õppejõud
Kategooria:Miina Härma Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Tartu Ülikooli majandusteaduskonna vilistlased
Kategooria:Sündinud 1958
Kategooria:Surnud 2017